Prononçaedje neute (rifondou walon)

Li prononçaedje neute do rfondou walon ou prononçaedje zero-cnoxheu ou prononçaedje eterpayis, c' est ene manire di lére on tecse sicrît e rfondou walon, ki n' soeye nén aloyî a on metou accint do lingaedje.

C' est on pô come li prononçaedje estandård des lingaedjes pår ehåyîs dispu bele ådje.

 Istwere 
Il a stî dmandé pa l' eplaideu Yoran Delacour po mete on prononçaedje e l' Alfabet fonetike eternåcionå dirî tchaeke intrêye walone do motî d' potche walon-francès et francès-walon.

Li tchuze a stî forbatowe inte les rfondeus k' ovrént sol Wiccionaire, di ces trevéns la (2008). Elle a stî rashîte (rashiowe) definitivmint pa Jean Cayron po-z esse eplaideye li Motî Yoran Embanner.

Adonpwis, il a stî metou so totes les novelès intrêyes do Wiccionaire walon.

 Uzaedje 
Il a stî tuzé po des aprindisses, ki n' kinoxhnut gote li walon, et ki n' si sintèt nén raloyîs a on metou cåzaedje coinrece. S' i vôrént aprinde li walon pal voye do rfondou, ci sereut li manire k' on lzî atåvelreut po on prumî.

I sieve eto a dner ene notåcion e l' Alfabet fonetike eternåcionå po les motîs sicrît e rfondou walon. Metans, li Motî Yoran Embanner oudonbén li Wiccionaire walon.

On cmince a s' endè siervi po les rcwerances sol ricnoxhance di vwès pal voye del sûtisté éndjolike.

 Soûmint 

 Prononçaedje zero-cnoxheu des betchfessîs scrijhas 
 Li prononçaedje zero-cnoxheu do walon sol Wiccionaire

 Kéke eredjistrumint di mots dits avou l' prononçaedje zero-cnoxheu 
 betchfessî oe

 betchfessî ô

 betchfessî xh al fén d' on mot

 betchfessî oy al fén d' on mot

 Prononçaedje d' on tecse etir tot sayant d' shuve li prononçaedje zero-cnoxheu 
Li prononçaedje zero-cnoxheu ni s' va apliker a des tecses k' avou des efants k' ont stî scolés e rfondou walon. Mins les prumîs sfwaits cas, al fén des anêyes 2010, vont co prononcî sacwants mots come i ls ont apicî di leu mwaisses u leu aprindeu foû scole.

Sacwants ratournaedjes e walon del fåve do vî vî tins «Li bijhe et l' solea» sont foirt près do prononçaedje neute (Loukîz cial)

Li roman filozofike da Antoenne di Sint-Spuri, «Li Ptit Prince», ratourné e walon pa Lorint Hendschel a stî eredjistré tot shuvant, foirt sipepieuzmint, li prononçaedje neute.

 Rimetaedje å sistinme Feller 
Dins l' sistinme Feller, li prononçaedje zero-cnoxheu est å pus sovint contnou dins li scrijha.

Gn a tolminme sacwants rujhes avou les radaptaedjes coinreces do sistinme Feller (end a yeu des pekêyes et des rapekêyes tot al dilongue do 20inme sieke).

Metans, li scrijha ô a stî eployî pa des oteurs k' i gn a po on son foirt naziålijhî, sicrît «ôⁿ» ou minme «on»/«om» pa des ôtes sicoles di scrijheus. Metans «côp», «côⁿp» et «comp» (Årdene nonnrece, Coûtchant walon), c' est troes scrijhas Feller ki rprezintèt l' minme son. Li prumî a deus prononçaedjes zero-cnoxheu.

Li scrijha å do motî d' Vervî ni rprezinte nén li prononçaedje lidjwès do Motî Haust (/ɔː/), mins on long O classike (/oː/) k' esteut scrît «au» dins les vîs tecses d' après Vervî.

Des ôtes feyes, li prononçaedje zero-cnoxheu est cåzu impossibe a saveur, ca l' notåcion Feller (ricandjî) n' est nén rmetåve e l' AFE. Par egzimpe, li scrijha îⁿ d' après Nivele et L' Lovire.
bîⁿ, rîⁿ, nîⁿ, tchîⁿ

 Prononçaedje zero-cnoxheu di ds ôtès langues 
E l' inglès, ça s' lome "received pronunciation".

 Prononçaedje zero-coxheu d' l' inglès
 Prononçaedje zero-coxheu d' l' inglès (racourti e francès)


Li prononçaedje zero-cnoxheu do walon sol Wiccionaire

Categoreye:Rifondaedje do walon
Categoreye:Linwince
Categoreye:Sons et letes do walon